MÓRÁGY KÖZSÉG ÖNKORMÁNYZAT

Képviselő-testülete

**Szám:M/125-1/2018.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2018. január 30-án** 17,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Lieszkovszky Lászlóné, Illés Béla, Mucska Melinda képviselő (4 fő)

**Távol van:** Ördög Zoltán képviselő

**Tanácskozási joggal megjelent:** Bakó Józsefné jegyző

**Jegyzőkönyvvezető**: Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait.

Megállapította, hogy a testület határozatképes, az ülést megnyitotta. Javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 4 igen szavazattal - az alábbi napirendi pontokat fogadta el:

**Napirendi javaslat:**

**Napirendi pontok:**

1. **A Völgységi Önkormányzatok Társulása 2018.évi költségvetésének elfogadása**

*Előterjesztő: Glöckner Henrik polgármester*

*(írásbeli előterjesztés)*

1. **Völgységi Önkormányzatok Társulás társulási megállapodásának módosítása**

*Előterjesztő: Glöckner Henrik polgármester*

*(írásbeli előterjesztés)*

1. **Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás társulási megállapodásának módosítása**

*Előterjesztő: Glöckner Henrik polgármester*

*(írásbeli előterjesztés)*

1. **A roma és a német nemzetiségi önkormányzatokkal kötött együttműködési megállapodások felülvizsgálata**

*Előterjesztő: Glöckner Henrik polgármester*

*(írásbeli előterjesztés)*

**5. Bátaszéki Önkormányzati Tűzoltóság 2018. évi működési támogatásáról**

*Előterjesztő: Glöckner Henrik polgármester*

*(írásbeli előterjesztés)*

1. **Általános iskolai körzethatárok kialakításának véleményezése**

*Előterjesztő: Glöckner Henrik polgármester*

*(szóbeli előterjesztés)*

1. **Helyi adó rendelet módosítása**

*Előterjesztő: Bakó Józsefné jegyző*

*(írásbeli előterjesztés)*

1. **Házi Segítségnyújtás és Szociális Étkezés Szakmai Programja**

*Előterjesztő: Glöckner Henrik polgármester*

*(írásbeli előterjesztés)*

1. **Egyebek**
2. **Kérdések, interpellációk**

*Ördög Zoltán képviselő 17 óra 15 perckor a képviselő-testületi ülésen megjelent.*

**Napirendi pontok tárgyalása:**

**1.A Völgységi Önkormányzatok Társulása 2018. évi költségvetésének elfogadása**

*Előterjesztő: Glöckner Henrik polgármester*

*(írásbeli előterjesztés)*

Az írásos anyagot a képviselők előzetesen megkapták, Glöckner Henrik polgármester az írásbeli előterjesztést nem kívánta kiegészíteni.

Glöckner Henrik polgármester kérte a képviselőket, hogy az előterjesztést vitassák meg.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatot hozta:

**1/2018. (I.30. ) Képviselő-testületi határozat**

**Völgységi Önkormányzatok Társulásának 2018. évi költségvetéséről**

Mórágy Község Önkormányzatának Képviselő-testülete úgy határozott, hogy a Völgységi Önkormányzatok Társulásának 2018.évi költségvetését megtárgyalta és a határozat 1. és 2. melléklete szerint a VÖT 2018. évi költségvetését jóváhagyta.

Határidő: azonnal

Felelős: Glöckner Henrik polgármester

Határozattal értesítendő: Völgységi Önkormányzatok Társulása

**2.Völgységi Önkormányzatok Társulás társulási megállapodásának módosítása**

*Előterjesztő: Glöckner Henrik polgármester*

*(írásbeli előterjesztés)*

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**2/2018. (I.30. ) Képviselő-testületi határozat**

**Völgységi Önkormányzatok Társulás társulási megállapodás módosításáról**

Mórágy Község Önkormányzat Képviselő-testülete elfogadja a Völgységi Önkormányzatok Társulás társulási megállapodás módosítását a határozati javaslat 1. és 2. melléklete alapján.

Határidő: azonnal

Felelős: Glöckner Henrik polgármester

Határozatot kapja: Völgységi Önkormányzatok Társulása

1. **Bátaszék és Környéke Önkormányzatainak Egészségügyi, Szociális és Gyermekjóléti**

**Intézmény-fenntartó Társulás társulási megállapodásának módosítása**

*Előterjesztő: Glöckner Henrik polgármester*

*(írásbeli előterjesztés)*

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplőhatározati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**3/2018. (I.30.) Képviselő-testületi határozat**

**a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 4. számú módosítására**

Mórágy Község Önkormányzatának Képviselő-testülete

1. a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a 134/2015.(XI.26.) önkormányzati határozattal elfogadott Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 4. számú módosítását a határozat melléklete szerinti tartalommal és *a törzskönyvi bejegyzés napjával* jóváhagyja,
2. felhatalmazza a település polgármesterét a társulási megállapodás módosításának aláírására,
3. egyúttal a 114/2017.(XI.20.) önkormányzati határozatot hatályon kívül helyezi.

Határidő: 2018. február 28.

Felelős: Bakó Józsefné jegyző

(a határozat megküldéséért) és

Glöckner Henrik polgármester

(a társulási megállapodás aláírásáért)

Határozatról értesül: érintett települések polgármestere

**4.A roma és a német nemzetiségi önkormányzatokkal kötött együttműködési**

**megállapodások felülvizsgálata**

*Előterjesztő: Glöckner Henrik polgármester*

*(írásbeli előterjesztés)*

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatokat hozta:

**4/2018. (I.30. ) Képviselő-testületi határozat**

**a Német Nemzetiségi Önkormányzattal kötött együttműködési megállapodás**

**felülvizsgálatáról**

Mórágy Község Önkormányzatának Képviselő-testülete felülvizsgálta az Önkormányzat és a Mórágy Német Nemzetiségi Önkormányzat közötti együttműködési megállapodást és a megállapodásban rögzített szabályokon nem változtat.

Határidő: azonnal

Felelős: Glöckner Henrik polgármester

Határozattal értesítendő: Német Nemzetiségi Önkormányzat elnöke

**5/2018. (I.30. ) Képviselő-testületi határozat**

**a Roma Nemzetiségi Önkormányzattal kötött együttműködési megállapodás felülvizsgálatáról**

Mórágy Község Önkormányzatának Képviselő-testülete felülvizsgálta az Önkormányzat és a Mórágyi Roma Nemzetiségi Önkormányzat közötti együttműködési megállapodást a megállapodásban rögzített szabályokon nem változtat.

Határidő: azonnal

Felelős: Glöckner Henrik polgármester

Határozattal értesítendő: Roma Nemzetiségi Önkormányzat elnöke

**5.Bátaszéki Önkormányzati Tűzoltóság 2018. évi működési támogatásáról**

*Előterjesztő: Glöckner Henrik polgármester*

*(írásbeli előterjesztés)*

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**6/2018.(I.30.)Képviselő-testületi határozat**

**Bátaszéki Önkormányzati Tűzoltóság Köztestület 2018. évi támogatásáról**

Mórágy Község Önkormányzat Képviselő-testülete úgy határozott, a Bátaszéki Önkormányzati Tűzoltóság 2018. évi működéséhez 350.000,- Ft vissza nem térítendő működési célú támogatást biztosít.

Határidő: 2018. február 15.

Felelős: Glöckner Henrik polgármester

Határozattal értesítendő: - Bátaszéki Önkormányzati Tűzoltóság

* Közös Hivatal Gazdasági vezetője

**6.Általános iskolai körzethatárok kialakításának véleményezése**

*Előterjesztő: Glöckner Henrik polgármester*

*(írásbeli előterjesztés)*

Glöckner Henrik polgármester ismertette a Tolna Megyei Kormányhivatal Járási Hivatalától érkezett levelet, annak ismeretében kérte a képviselőket, hogy vitassák meg kérdést és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el a következő határozati javaslatról.

***/****2018.(I.30.) Képviselő-testületi határozat*

*az iskolai felvételi körzethatárok véleményezéséről*

*Mórágy Község Önkormányzat Képviselő-testülete úgy határozott, hogy a Tolna Megyei Kormányhivatal Szekszárdi Járási Hivatal a kötelező felvételt biztosító általános iskolák felvételi körzethatárainak megállapításához megküldött tervezetében a Mórágyi Általános Iskola felvételi körzethatárával egyetért, és azt elfogadásra javasolja.*

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**7/2018.(I.30.) Képviselő-testületi határozat**

**az iskolai felvételi körzethatárok véleményezéséről**

Mórágy Község Önkormányzat Képviselő-testülete úgy határozott, hogy a Tolna Megyei Kormányhivatal Szekszárdi Járási Hivatal a kötelező felvételt biztosító általános iskolák felvételi körzethatárainak megállapításához megküldött tervezetében a Mórágyi Általános Iskola felvételi körzethatárával egyetért, és azt elfogadásra javasolja.

Határidő: 2018. február 15.

Felelős: Glöckner Henrik polgármester

Határozattal értesítendő: Tolna Megyei Kormányhivatal Járási Hivatala Szekszárd

7.**Helyi adó rendelet módosítása**

*Előterjesztő: Glöckner Henrik polgármester*

*(írásbeli előterjesztés)*

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő rendeletet alkotta meg:

**Mórágy Község Önkormányzat Képviselő-testületének**

**1/2018. (II.5) önkormányzati rendelete**

**A helyi adókról”szóló 6/2014.(X.03.) önkormányzati rendelet**

**módosításáról**

(A rendelet a jegyzőkönyvhöz mellékelve)

**8. A Szociális Étkezés és Házi Segítségnyújtás Szakmai programja**

*Előterjesztő: Glöckner Henrik polgármester*

*(írásbeli előterjesztés)*

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**8/2018.(I.30.)Képviselő-testületi határozat**

**házi segítségnyújtás és szociális étkezés szakmai programjának elfogadásáról**

Mórágy Község Önkormányzat Képviselő-testülete úgy határozott, hogy a Mórágy település Házi Segítségnyújtás és Szociális Étkezés Szakmai programját elfogadja.

Határidő: 2018.február 15.

Felelős: Glöckner Henrik polgármester

Határozattal értesítendő: Tolna Megyei Kormányhivatal, Szekszárd

**9. Egyebek**

* **Verebes Dóra védőnő kérelme**

Glöckner Henrik polgármester elmondta, hogy Verebes Dóra területi védőnő kérelmet nyújtott be, melyben leírta, hogy 2018. január 15. napján munkába jövet autójával balesetet szenvedett, a gépjárművön keletkezett kár 800.000.-Ft, kérte a képviselő-testület támogatását az anyagi kár enyhítése érdekében.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2018.(I.30.) Képviselő-testületi határozat*

*Verebes Dóra területi védőnő kérelméről*

*Mórágy Község Önkormányzatának Képviselő-testülete úgy határozott, hogy Verebes Dóra területi védőnő részére 100.000.-Ft támogatást nyújt gépjárművén keletkezett anyagi kár enyhítése érdekében.*

Szavazás után Mórágy Község Önkormányzat Képviselő - testülete 4 igen és 1 tartózkodás szavazattal a következő határozatot hozta:

**9/2018.(I.30.) Képviselő-testületi határozat**

**Verebes Dóra területi védőnő kérelméről**

Mórágy Község Önkormányzatának Képviselő-testülete úgy határozott, hogy Verebes Dóra területi védőnő részére 100.000.-Ft támogatást nyújt gépjárművén keletkezett anyagi kár enyhítése érdekében.

Határidő: 2018. február 15. – értesítésre

Felelős: Glöckner Henrik polgármester

Határozattal értesítve: -Verebes Dóra-kérelmező

-Közös Hivatal Gazdasági vezetője

* **„Védjük meg településeinket, védjük meg hazánkat „felhívás**

Glöckner Henrik polgármester elmondta a Képviselő-testületnek, hogy felhívást kaptunk, aminek a következő a lényege: A felhívásban minden magyar polgármesterhez a kormányhoz és hazánk valamennyi önkormányzatához fordulnak annak érdekében, hogy együttes erővel, összehangoltan lépjünk fel a Soros-tervvel és a bevándorlás szervező Soros-szervezetekkel szemben. Azért kérik, hogy lépjünk fel közösen, hogy megőrizzük a magyar falvak és városok s a magyar emberek biztonságát és jövőjét!

A magyar emberek elsöprő többsége teljesen világossá tette, nem akarja, hogy hazánk bevándorló ország legyen. Azt szeretnék, hogy ha gyermekeink és unokáink továbbra is egy biztonságos országban nőhetnének fel. A polgármestereknek kötelességünk, hogy a településünk és az ott élők érdekét képviseljük, és legfontosabb feladatunk, hogy megőrizzük városaink, falvaink biztonságát. A felhívásban arra kérik a Képviselő-testületet, hogy a biztonságos jelenre és a biztonságos jövőre szavazzanak, hogy együttes erővel védjük meg településeinket, s védjük meg hazánkat. Miután ez a veszély minden egyes falut és várost közvetlenül fenyeget, felkérték a magyar települések képviselő-testületeit is, hogy önkormányzati határozatban utasítsák el a Soros-tervet, és foglaljanak ők is állást a migránspárti Soros-szervezetek ellen.

A polgármester kérte a Képviselő-testületet vitassák meg a problémát.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*…/2018.(I.30.) képviselő-testületi határozat*

*„Védjük meg településeinket, védjük meg hazánkat” felhívásról*

*Mórágy Község Önkormányzat Képviselő-testülete megtárgyalta a „Védjük meg településeinket, védjük meg hazánkat”felhívásról szóló előterjesztést és az alábbi határozatot hozta:*

***1.*** *Mórágy Község Önkormányzat Képviselő-testülete elutasítja a Soros-tervet, és azt, hogy a településünkön bevándorlás szervező irodát működtessenek.*

***2.*** *Mórágy Község Önkormányzat Képviselő-testülete úgy határozott, hogy a településekre komoly fenyegetést jelentő tömeges betelepítés miatt felkéri Magyarország Kormányát, hogy ha kell, jogszabályokkal lépjen fel a Soros-terv és a bevándorlás szervező Soros-szervezetek ellen.*

Szavazás után Mórágy Község Önkormányzat Képviselő - testülete 4 igen és 1 tartózkodás szavazattal a következőhatározatot hozta:

**10/2018.(I.30.) képviselő-testületi határozat**

**„Védjük meg településeinket, védjük meg hazánkat” felhívásról**

Mórágy Község Önkormányzat Képviselő-testülete megtárgyalta a „Védjük meg településeinket, védjük meg hazánkat” felhívásról szóló előterjesztést és az alábbi határozatot hozta:

**1.** Mórágy Község Önkormányzat Képviselő-testülete elutasítja a Soros-tervet, és azt, hogy a településünkön bevándorlás szervező irodát működtessenek.

**2.** Mórágy Község Önkormányzat Képviselő-testülete úgy határozott, hogy a településekre komoly fenyegetést jelentő tömeges betelepítés miatt felkéri Magyarország Kormányát, hogy ha kell, jogszabályokkal lépjen fel a Soros-terv és a bevándorlás szervező Soros-szervezetek ellen.

Határidő: 2018. február 15.

Felelős: Glöckner Henrik polgármester

* **Vakok és Gyengénlátók Fejér Megyei Szervezetének kérelme**

Glöckner Henrik polgármester ismertette a képviselőkkel, hogy a Vakok és Gyengénlátók Fejér Megyei Szervezetének elnöke kérelmet nyújtott be, melyben hangos könyvtár fejlesztéséhez, valamint nyomdagéppel kapcsolatos beszerzéshez kért támogatást. Együttműködési megállapodás megkötését kérte.

Glöckner Henrik polgármester kérte a képviselőket, hogy vitassák meg a kérelmet.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2018.(I.30.) Képviselő-testületi határozat*

*a Vakok és Gyengénlátók Fejér Megyei Szervezetének kérelméről*

*Mórágy Község Önkormányzatának Képviselő-testülete úgy határozott, hogy a Vakok és Gyengénlátók Fejér Megyei Szervezetével nem kíván együttműködési megállapodást kötni.*

Szavazás után Mórágy Község Önkormányzat Képviselő – testülete egyhangúlag 5 igen szavazattal a következő határozatot hozta:

**11/2018.(I.30.) Képviselő-testületi határozat**

**a Vakok és Gyengénlátók Fejér Megyei Szervezetének kérelméről**

Mórágy Község Önkormányzatának Képviselő-testülete úgy határozott, hogy a Vakok és Gyengénlátók Fejér Megyei Szervezetével nem kíván együttműködési megállapodást kötni.

Határidő: 2018. február 15.

Felelős: Glöckner Henrik polgármester

**10.Kérdések, interpellációk**

A testületi ülésen egyéb kérdés, hozzászólás nem volt, a polgármester megköszönte az azon való részvételt és az ülést 19.30 órakor bezárta.

Kmft.

**Glöckner Henrik Bakó Józsefné**

polgármester jegyző